A TANÁCS 2005/316/KKBP HATÁROZATA
(2005. április 18.)
a volt Jugoszlávia területén elkövetett, a nemzetközi humanitárius jogot súlyosan sértő bűncselekmények megbüntetésére létrehozott nemzetközi büntetőtörvényszék (ICTY) célkitűzései hatékony végrehajtásának támogatására irányuló további intézkedésekről szóló 2004/694/KKBP közös álláspont végrehajtásáról
AZ EURÓPAI UNIÓ TANÁCSA,
tekintettel a 2004/694/KKBP közös álláspontra (1) és különösen annak 2. cikkére, az Európai Unióról szóló szerződés 23. cikke (2) bekezdésének második francia bekezdésével összefüggésben,
mivel:
(1)
A 2004/694/KKBP közös álláspont értelmében a Tanács intézkedéseket fogadott el azon természetes személyek pénzeszközeinek és gazdasági forrásainak befagyasztására, akiket a volt Jugoszlávia területén elkövetett, a nemzetközi humanitárius jogot súlyosan sértő bűncselekmények megbüntetésére létrehozott nemzetközi büntetőtörvényszék (ICTY) vád alá helyezett.
(2)
2005. február 21-én a Tanács elfogadta a 2004/694/KKBP közös álláspont mellékletében található jegyzék módosításáról szóló 2005/148/KKBP határozatot.
(3)
Ljubomir BOROVCANIN-nak, Gojko JANKOVIC-nak, Sreten LUKIC-nak, Drago NIKOLIC-nak és Vinko PANDUREVIC-nak a nemzetközi büntetőtörvényszék őrizetbe vételre szolgáló intézményeibe szállítását követően nevüket törölni kell a jegyzékből.
(4)
A nemzetközi büntetőtörvényszék ezzel szemben Zdravko TOLIMIR-t, akinek vád alá helyezését 2005. február 10-én hozták nyilvánosságra, felvette a gyanúsított és szökésben lévő személyek listájára. Ezt a nevet tehát a 2004/694/KKBP közös álláspont mellékletében található jegyzékbe fel kell venni.
(5)
A 2004/694/KKBP közös álláspont mellékletében szereplő jegyzéket ezért ennek megfelelően módosítani kell,
A KÖVETKEZŐKÉPPEN HATÁROZOTT:
1. cikk
A 2004/694/KKBP közös álláspont mellékletében meghatározott személyek jegyzékének helyébe az e határozat mellékletének szövege lép.
2. cikk
Ez a határozat az elfogadásának napján lép hatályba.
3. cikk
Ezt a határozatot az Európai Unió Hivatalos Lapjában ki kell hirdetni.
Kelt Brüsszelben, 2005. április 18-án.